paragraph_text: Višnja Korbar (Krapina, 21. siječnja 1942. – Zagreb, 31. ožujka 2022.) Rođena u Krapini, odrastala u Pregradi, bila je jedna od najpopularnijih hrvatskih pjevačica zabavne glazbe šezdesetih i sedamdesetih godina 20. stoljeća poznata po brojnim nastupima na Opatijskom, Slavonskom, Splitskom Zagrebačkom i Krapinskom festivalu, kao i inim festivalima diljem negdašnje Jugoslavije te radiju i televiziji. Na Festivalu kajkavskih popevki sudjelovala je od prve godine i otpjevala četrdesetak popevki. Pjevala je šlager, šansonu, slavonsku, kajkavsku, dalmatinsku pjesmu i jazz.<ref>[http://nagrada-status.hgu.hr/index.php?opt=news&act=mlist&id=370&lang=hr Nagrada Status 2011. - Dobitnici posebnih priznanja: Višnja Korbar], pristupljeno 3. travnja 2022. Pjevala je pjesme poznatih hrvatskih skladatelja Alfija Kabilja, Krešimira Hercega, Ljube Kuntarića, Vilibalda Čakleca, Ivice Stamaća, Zvonka Špišića, a njezina izvedba pjesme Miljenka Prohaske „Zbog jedne melodije davne” ostala je upamćena (Opatija 1970., u alternaciji sa Zdenkom Kovačićek). Poznata je i po reinterpretacijama pjesama inozemnih jazz-glazbenika poput Colea Portera, Harolda Arlena i Georgea Gershwina.<ref>Rate Your Music.com – Višnja Korbar, pristupljeno 3. travnja 2022.